สอบถามครับ ผมมีอาการมึนหัวทุกครั้งที่รับประทานอาหารเสร็จ แต่จะเป็นสักพักก็จะหายไป ไม่ทราบว่าเป็นอะไรครับ ก่อนหน้านี้ผมเป็นโรคน้ำในหูไม่เท่ากันซึ่งคุณก็ให้ลดอาหารรสจัด ของทอดของมัน ผมก็ได้ทำตามแล้ว นอนหลับพักผ่อนเพียงพอ แต่มีอาการแบบนี้เกิดขึ้น ผมต้องทำอย่างไรบ้าง รบกวนขอคำแนะนำด้วยครับ ขอบครับ
สวัสดีคะ อาการวิงเวียนหลังรับประทานอาหาร อาจจะเป็นภาวะที่มีเรื่องเลือดไปเลี้ยงสมองลดลงเนื่องจากเลือดไปเลี้ยงที่ระบบทางเดินอาหารค่ะ ทำให้มึนงงได้เป็นระยะเวลาสั้นๆค่ะ ปรกติจะให้ลองรับประทานอาหารมื้อเล็ก ๆ บ่อยๆ จะช่วยได้ค่ะ เพราะระบบทางเดินอาหารไม่ต้องทำงานมากเกินไปค่ะหรือ อาจจะเกิดเนื่องจากความผิดปรกติของหูที่เป็นอยู่ได้ค่ะน้ำในหูไม่เท่ากันทำให้มีอาการวิงเวียนเมื่อมีการกระตุ้นด้วยการเคี้ยวอาหารก็ยังได้คะแต่อย่างไรก็ตามคงแนะนเรื่องของการตรวจระดับน้ำตาลอีกครั้งค่ะ ว่าไม่มีปัญหาน้ำตาลต่ำ หรือ สูงเกินไปค่ะนอกจากนี้อาจจะต้องดูภาวะเกี่ยวกับเรื่องโลหิตจางร่วมด้วยนะค่ะ